На основу члана 27. став 10. и члана 28. став 2.Закона о јавној својини ( „Службени гласник РС“ број 72/11 и 88/13, 105/14, 104/16-др. закон, 108/16 и 113/17), члана 49. Закона o основама својинско правних односа ("Службени лист СРФЈ", број 6/80 и 36/90, "Службени лист СРЈ", број 29/96 и "Службени гласник РС", број 115/05 – др.закон), члана 32. Закона о локалној самоуправи („Службени гласник РС“ 129/07 и 83/14 - др. закон и 101/16- др. закон) и члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник грaда Врања“, број 11/13,5/17 и 14/17) Скупштина општине Владичин Хан, на седници одржаној дана 11.02.2018. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА УСПОСТАВИ ПРАВО СТВАРНЕ СЛУЖБЕНОСТИ НА ПАРЦЕЛАМА У JАВНОМ СВОЈИНИ РЕПУБЛИКЕ СРБИЈЕ У КОРИСТ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије( у даљем тесту власник послужног добра) да спроведе поступак и успостави право стварне службености на Кп.бр.3273, 3275, 1045 уписане у Лн.бр.3367 у КО Владичин Хан у jавној својини Републике Србије у корист Општине Владичин Хан (у даљем тексту власник повласног добра)

**Члан 2.**

Право стварне службености из става 1. се успоставља ради укопавања кабловске инсталације и постављање стубова у циљу реализације пројекта „Мониторинг центар и систем видео надзора“ на територији Општине Владичин Хан, на неодређени временски период.

**Члан 3.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-15/6/18-IV/04**

**П Р Е Д С Е Д Н И Ц А**

**Данијела Поповић**